Mohd Amri Yahyah

Mohd Amri bin Yahyah (lahir 21 Januari 1981, juga dikenali sebagai Wak Am Harian Metro, 17 Disember 2023., dan diberi gelaran "Ketua Kampung Likas"'Ketua Kampung Likas' bakal beraksi kali terakhir berdepan KDA FC di Sabah selain "MR17" di Selangor) merupakan bekas pemain bola sepak Malaysia yang bersara dan mengakhiri kerjaya bola sepak bermain bersama-sama Kelab Bola Sepak Sabah pada 17 Disember 2023.  Amri semasa dalam kerjaya bola sepaknya bermain dalam posisi sayap kanan, kiri dan penyerang tengah. Dilahirkan di Tanjung Karang, Selangor, Malaysia. Amri telah mewakili Selangor dari tahun 2001 sehingga 2013 dan kembali ke pasukan itu pada 2017 sehingga 2019. Dia bermain sebanyak 427 perlawanan dan menjaringkan 132 gol dalam semua pertandingan kompetitif bersama Selangor.Amri Yahyah - HarimauMYstats Twitter, 16 Disember 2023. Pada 2002, dia digelar sebagai budak ajaib apabila menjaringkan gol emas untuk Selangor pada perlawanan akhir Piala Malaysia 2002 menentang Sabah.Rembatan emas Amri - Berita Miggu (KLIK), 3 November 2002. Pada musim 2005 dia membantu Selangor memenangi tiga piala. 

Beliau juga pernah mewakili Malaysia ke Sukan SEA 2003 di Hanoi, Piala Tiger 2004 di mana Malaysia muncul pemenang tempat ke-3, Piala AFF 2010 dimana Malaysia muncul juara, Piala AFF 2014 di mana Malaysia muncul sebagai naib juara dan Piala AFF 2016.

Beliau bersara dan mengakhiri kerjaya bola sepaknya bersama-sama Kelab Bola Sepak Sabah dengan perlawan akhir Liga Super di Stadium Likas menentang Kedah.'Ketua Kampung Likas' bakal beraksi kali terakhir berdepan KDA FC Amri telah bermain lebih 600 perlawanan kompetitif dalam kerjayanya dan menjaringkan 188 gol untuk kelab dan negara.

Kerjaya Kelab

Selangor FA
Amri menandatangani kontrak dengan Selangor pada tahun 2001. Amri menjadi sebutan ketika beliau menjaringkan gol emas menentang Sabah pada perlawanan akhir Piala Malaysia 2002. Amri terlepas majoriti perlawanan pada musim 2003 akibat kemalangan jalan raya yang menyebabkan bahagian keting kiri kakinya patah.https://www.klik.com.my/item/story/2073466/amri-kemalangan - Berita Harian (KLIK), 15 November 2002.Amri mampu kembali - Harian Metro (KLIK), 16 November 2002. Dia kembali bermain pada musim 2004.

Pada tahun 2005, Amri membantu pasukan Selangor merangkul kejuaraan treble (Liga Perdana Malaysia, Piala FA dan Piala Malaysia). Pada musim itu juga Amri bermain sebagai pemain pertahanan dan pemain pertahanan tengah, berbeza dari posisi asalnya sebagai pemain sayap dan pemain tengah menyerang.

Amri diberi lilitan kapten bagi pasukan Selangor pada musim 2009 selepas Shukor Adan meninggalkan pasukan. Dia merangkul kejuaraan Liga Super dan Piala FA pada musim itu.

Johor Darul Ta'zim
Amri menyertai Johor Darul Ta'zim (JDT) pada tahun 2014. Amri pernah beberapa kali menjadi Kapten untuk skuad JDT. Sebagai seorang penyerang berpengalaman, Amri sentiasa mencuri tumpuan dengan gelagat dan gaya gelecekan bola yang hebat. Sepanjang berada di JDT, Amri berjaya menjuarai Piala AFC 2015, juara hatrik Liga Super (2014/15/16), juara Piala FA 2016 dan juara Piala Sumbangsih (2015/2016).http://www.soccer24.com/malaysia/super-league/ Amri antara pemain JDT yang berjaya membuat lebih 100 penampilan bersama kelab itu.MATT DAVIES SERTAI SENARAI 100 PENAMPILAN BERSAMA JDT -JOHOR Southern Tigers, 3 November 2023. Dia beraksi sebanyak 103 perlawanan dan menjaringkan 22 gol dalam semua pertandingan kompetitif bersama JDT.

Melaka United
Pada 16 Disember 2016, Amri menandatangani kontrak satu tahun dengan kelab yang baru dinaikkan ke Liga Super 2017 Melaka United, dengan bayaran yang tidak dikemukakan selepas kontraknya dengan Johor Darul Ta'zim tamat tempoh. Pada 21 Februari 2017, Amri membuat debutnya untuk Melaka United dengan kemenangan 2-0 ke atas Kelantan bermain selama 90 minit. Pada 14 Februari 2017, Amri menjaringkan gol kemenangan untuk pasukannya dalam kempen Piala FA ke atas PKNS.

Kembali ke Selangor FA
Pada bulan Mei 2017, Melaka United mengumumkan bahawa pemain yang mereka tandatangani pada pra-musim iaitu Amri Yahyah akan kembali ke bekas pasukannya Selangor FA pada jendela perpindahan pertengahan musim. Amri membuat penampilan Liga Super 2017 bersama Selangor dalam kekalahan 0-2 ke atas Pahang pada 24 Mei 2017. Amri kemudian menjaringkan gol Liga Super-nya pada 22 Julai 2017 iaitu ketika meraih kemenangan 1-0 ke atas Kelantan. Jaringan kedua Liga Super pula hadir ketika menang 2-1 ke atas Johor Darul Ta'zim pada 5 Ogos 2017.

Menyertai Sabah FC dan persaraan dari kerjaya bola sepak
Amri Yahyah telah mengesahkan bermain untuk kelab Sabah dari tahun 2021 dibawah kendalian Ong Kim Swee. Pada 25 April 2022, Amri mencipta rekod Liga Super Malaysia apabila menjadi pemain paling tua yang menjaringkan hatt-trick pada usia 41 tahun ketika menewaskan Kedah Darul Aman 4-0 di Stadium Likas.Berusia 41 Tahun, Amri Yahyah Tiada Masalah Ledak Hatrik Bantu Sabah ‘Tibai’ Kedah 4-0 - VocketFC, 25 April 2022. Jurulatih Sabah, Ong Kim Swee menyifatkan rekod ini akan kekal lama dan sukar untuk diulangi mana-mana pemain tempatan.

Kontrak beliau diteruskan selama dua (2) tahun lebih iaitu sehingga bulan Disember 2023 selepas beberapa persembahan menarik yang beliau lakukan selama di dalam kelab berikut. Pada hujung pertandingan Liga Super Malaysia tahun 2023, beliau mengesahkan bahawa tahun berkenaan ialah tahun terakhir beliau menjadi atlet bola sepak nasional sekaligus mengakhiri kerjayanya sebagai pemain bola sepak Sabah. Beliau telah digelar sebagai "Ketua Kampung Likas" atas sebab jasa beliau selama duduk di Sabah dan dikenali rapat oleh orang-orang di Likas.'Ketua Kampung Likas' bakal beraksi kali terakhir berdepan KDA FC

Kerjaya antarabangsa
Pada 2002, Amri disenaraikan untuk saingan AFF Piala Tiger 2002. Namun Allan Harris terpaksa mengugurkannya kerana dia terbabit dalam kemalangan jalan raya yang menyebabkan keting kiri kakinya patah setelah pulang dari latihan bersama skuad kebangsaan.

Pada 2003, Amri kembali mendapat panggilan kebangsaan dan mula mewakili skuad bawah 23 Malaysia pada Sukan Afro-Asia di Hyderabad, India pada bulan Oktober 2003. Dia kemudian disenaraikan untuk mewakili skuad bawah 23 Malaysia di Sukan Sea 2003 di Hanoi, Vietnam dibawah kendalian Allan Harris.

Pada 2004, Amri membuat penampilan pertama bersama pasukan senior Malaysia ketika bertemu China di kelayakan Piala Dunia yang berlangsung di Stadium Bandaraya Pulau Pinang. Amri menjaringkan gol antarabangsa pertamanya ketika bertemu Kuwait dalam perlawanan kelayakan Piala Dunia di Kuwait City. Dalam perlawanan itu juga dia dilayangkan kad merah kerana meludah pemain Kuwait dan menerima denda RM 48,000 selain digantung enam perlawanan oleh Persekutuan Bola Sepak Antarabangsa (FIFA).Nazmi, belajar dari kesilapan - Amri - Awani, 3 Jun 2015.

Amri turut disenaraikan untuk Piala Tiger 2004 di mana dia membantu Malaysia menamatkan saingan di tempat ketiga.

Pada 2009, jurulatih K. Rajagopal menyenaraikan nama Amri bersama skuad kebangsaan. Nama Amri kembali menjadi sebutan selepas menghasilkan 2 jaringan, dimana salah satunya jaringan terbaik untuk pasukan Pilihan Malaysia dalam perlawanan persahabatan pra-musim pada 18 Julai 2009, menentang juara Liga Perdana Inggeris, Manchester United. Perlawanan berkesudahan dengan Pilihan Malaysia tewas 2-3.Amri marks return with superb double  – The Star – 19 July 2009

Pada 22 Disember 2009, beliau dipanggil untuk memperkuatkan pasukan bola sepak kebangsaan Malaysia bagi menghadapi kelayakan Piala Asia 2011 menentang Emiriah Arab Bersatu pada 2 Januari 2010."Norhafiz, Amri dipangil hadapi kelayakan Piala Asia", Utusan Online, 22 Disember 2009.

Pada November 2010, Amri disenaraikan sekali lagi dalam skuad kebangsaan bagi menghadapi kejohanan Piala Suzuki AFF 2010. Amri turut membantu dengan menjaringkan dua gol menentang Laos dalam kemenangan 5-1 pada peringkat kumpulan sekaligus membawa Malaysia layak ke separuh akhir Piala AFF.AMRI STRIKES TWICE TO LEAD MALAYSIA INTO SEMIS - ASEAN Football, 7 Disember 2010. Malaysia berjaya memenangi gelaran Piala Suzuki AFF buat kali pertama dalam sejarah mereka setelah menewaskan Indonesia pada perlawanan akhir. Berkesudahan pasukan kebangsaan menang 4-2 secara aggregat dalam perlawanan timbal balik.

Pada bulan Julai 2011, Amri dipanggil untuk mewakili pasukan Pilihan Malaysia menentang Chelsea. Malaysia tewas 0-1.Kim Swee put in charge for Chelsea friendly1 – The Star – 8 July 2011

Pada 10 Ogos 2013, Amri sekali lagi membuktikan reputasinya sebagai pemain yang menjaringkan gol ketika bertemu kelab elit luar negara dengan menjaringkan gol tunggal pasukan Pilihan Malaysia yang tewas 1-3 kepada FC Barcelona ketika kunjungan rasmi mereka dalam Jelajah Asia 2013 di Stadium Shah Alam.http://www.thestar.com.my/Sport/Football/2013/08/11/Amri-does-it-yet-again/

Statistik
Kelab
MOHD AMRI YAHYAH - Malaysian Football League.
+ Appearances and goals by club, season and competitionPasukanMusimLigaPialaPiala LigaLain²KeseluruhanDivisyenPen.GolPen.GolPen.GolPen.GolPen.GolSelangor2001Liga Perdana 11366250102582002Liga Perdana 11362297—24152003Liga Perdana 1100030—402004Liga Perdana651230—1072005Liga Perdana1418151—2732005–06Liga Super1624020712932006–07Liga Super1572264—23132007–08Liga Super19380101—3742009Liga Super24137476—38232010Liga Super21852712035112011Liga Super2565393—39122012Liga Super2562175—34122013Liga Super1882162743315Jumlah2107152207930175358126Johor Darul Ta'zim2014Liga Super2135183—3472015Liga Super1650081713182016Liga Super1726252102388Jumlah541011321617310322Melaka United2017Liga Super100—21—121Jumlah100—21—121Selangor2017Liga Super82—72—1542018Liga Super2236151—3352019Liga Super1432050—213Jumlah44881173—6912Sarawak United2020Liga Premier11200——112Jumlah11200——112Sabah2021Liga Super224—81—30520221853060—2752023160202000200Jumlah56950161007710Jumlah kerjaya385100782513340348630173

Antarabangsa
 MalaysiaAmri Yahyah - International Appearances - RSSSF.orgTahunKapsGol200473200510200620200920201072201370201413420151012016135201720Jumlah6415

Kejuaraan

Domestik
Selangor FA
 Liga Super: 2009, 2010
 Liga Perdana: 2005
 Piala Malaysia: 2002, 2005
 Piala FA: 2001, 2005, 2009
 Piala Sumbangsih: 2002, 2009, 2010

Johor Darul Takzim
 Liga Super: 2014, 2015, 2016
 Piala FA: 2016
 Piala Sumbangsih: 2015, 2016
 Piala AFC: 2015

Antarabangsa
 Piala Suzuki AFF: 2010, Naib-juara 2014

Rujukan

Pautan luar
 Profil Mohd Amri Yahyah di selangorfc.com 

Kategori:Kelahiran 1981
Kategori:Orang hidup
Kategori:Orang dari Selangor
Kategori:Pemain bola sepak Malaysia
Kategori:Pemain bola sepak antarabangsa Malaysia
Kategori:Pemain Selangor FA
Kategori:Pemain Johor Darul Ta'zim F.C.
Kategori:Orang Malaysia berketurunan Melayu
Kategori:Muslim Malaysia